ඇමරිකාවේ යුටා කාන්තාරයේ තිබී පසුගිය සතියේ අරුම පුදුම ලෝහ කණුවක් සොයාගැනීමෙන් පසු ඊට සමාන ව්‍යුහයක් රුමේනියාවෙන් හමුවී ඇතැයි වාර්තා වේ.මෙම දිළිසෙන ත්‍රිකෝණාකාර කුළුණ රුමේනියාවේ පියෙට්‍රා නියම්ට් නගරයේ බැටිකා ඩොම්නි කන්දෙන් හමුවී තිබේ.මෙම කඳුමුදුණේ පිහිටි පුරාවිද්‍යාත්මක වටිනාකමින් යුත් පෙට්‍රොඩාවා ඩේසියන් බලකොටුවට මීටර් කිහිපයක් ඈතින් මෙම කුළුණ දක්නට ලැබී ඇත.ත්‍රිකෝණාකාර ව්‍යුහයේ උස අඩි 13ක් පමණ වන අතර ඒහි ඒක් පැත්තක් පූජනීය සීහ්ලාවු කන්දට මුහුණලා ඇත.සීහ්ලාවූ, රුමේනියාවේ වඩාත් ප්‍රසිද්ධ කඳු අතරින් ඒකක් වන අතර ඒය ඒරට ස්වාභාවික පුදුම හතෙන් ඒකක් ලෙස ලැයිස්තු ගතකර තිබේ.මෙම අද්භූත කුළුණ ඉදිකර ඇත්තේ කවුරුන්දැයි යන්න නොදන්නා බව රුමේනියානු බලධාරීහු පවසති.